ไฟแนนซ์ทูเดย์
...ทีมงานบัตรเครดิต ในการดูแลของ &#8220;ซูเปอร์มด&#8221; ปกรณ์ พรรธนะแพทย์ รองกรรมการผู้จัดการอาวุโส ธนาคารกสิกรไทย ขอชี้แจงโปรโมชั่นใช้คะแนนบัตรเครดิตรับส่วนลดเพิ่มเติมหากช็อปปิ้งที่ห้างสรรพสินค้าเซ็นทรัล, เอ็มโพเรียม, พารากอน, โรบินสัน, เดอะมอลล์ และ เซน วันศุกร์ลด 15% วันอื่นๆ แลกรับส่วนลดเพิ่ม 11% เพียงใช้คะแนนสะสมแลกเท่ายอดซื้อ ธนาคารไม่ได้เลิกโปรโมชั่นนี้ และได้ต่อโปรโมชั่นนี้ออกไปอีก ตั้งแต่วันที่ 1 ก.พ. 2558-31 ม.ค. 2559
14 เม.ย. 2558

...ทีมงานบัตรเครดิต ในการดูแลของ “ซูเปอร์มด” ปกรณ์ พรรธนะแพทย์ รองกรรมการผู้จัดการอาวุโส ธนาคารกสิกรไทย ขอชี้แจงโปรโมชั่นใช้คะแนนบัตรเครดิตรับส่วนลดเพิ่มเติมหากช็อปปิ้งที่ห้างสรรพสินค้าเซ็นทรัล, เอ็มโพเรียม, พารากอน, โรบินสัน, เดอะมอลล์ และ เซน วันศุกร์ลด 15% วันอื่นๆ แลกรับส่วนลดเพิ่ม 11% เพียงใช้คะแนนสะสมแลกเท่ายอดซื้อ ธนาคารไม่ได้เลิกโปรโมชั่นนี้ และได้ต่อโปรโมชั่นนี้ออกไปอีก ตั้งแต่วันที่ 1 ก.พ. 2558-31 ม.ค. 2559
ขาช็อปท่านใดที่สงสัยว่ากสิกรไทยเลิกโปรโมชั่นแล้ว โปรดทราบตามนี้ ยังช็อปกระหน่ำวันศุกร์ลด 15% ต่อได้ถึงปีหน้าโน่นแน่ะ
...แบงก์ชาติอนุญาตให้เพิ่มวันหยุดให้กับธนาคารพาณิชย์เป็นกรณีพิเศษ ในวันจันทร์ที่ 4 พ.ค.นี้อีกวัน ตามมติ ครม.ที่ให้วันที่ 4 เป็นวันหยุดราชการเพิ่มเติม เพื่อสนับสนุนการกระตุ้นธุรกิจท่องเที่ยวอันจะช่วยส่งเสริมการเจริญเติบโตทางเศรษฐกิจของประเทศในภาพรวม ทำให้เดือน พ.ค.เริ่มตั้งแต่วันแรงงานแห่งชาติ 1 พ.ค.ยาวไปถึงวันที่ 5 พ.ค.ซึ่งเป็นวันฉัตรมงคล ธนาคารพาณิชย์ก็จะปิดทำการ อาจจะเว้นสาขาในห้างที่ลูกค้ายังนิยมไปใช้บริการอยู่
...ช่วงนี้ ช.ชดา เดินสายถ้าพบข้าราชการ ไม่ว่าจะทำงานในกระทรวงเศรษฐกิจหรือกระทรวงอื่น ก็พากันถามถึงบัญชีรายชื่อข้าราชการ 100 ราย ที่ ประยงค์ ปรียาจิตต์ เลขาธิการ ป.ป.ท. และ เลขาธิการ ศอตช. มอบให้นายกฯ บิ๊กตู่ พล.อ.ประยุทธ์ จันทร์โอชา ว่ามีใครติดโผบ้าง กระทรวงไหนเยอะที่สุด น่าจะเอาเวลาที่มาเดินถามว่าใครโดนส่งชื่อเข้าไปพัวพันการทุจริตบ้าง ไปทำงานจะดีกว่า
...บุญทักษ์ หวังเจริญ ซีอีโอธนาคารทหารไทย การงานรัดตัวจนแทบไม่มีเวลาทำงาน ขนาดจะไปประชุม สนช. ต้องลาพักร้อนเพื่อไปประชุมโหวตกฎหมายสำคัญ จนล่าสุดใช้วิธีเลื่อนประชุมผู้บริหารไปประชุมตอนดึก หลังจากเลิกประชุม สนช.แล้ว บางงานก็ต้องมอบหมายส่งต่อให้ กอบศักดิ์ ดวงดี เลขาธิการสมาคมธนาคารไทยไปช่วยดูแลแทน แต่ก็ยังไม่วายโดนบ่นจากคนในแวดวง เวลามีกฎหมายออกมาแล้วมีปัญหาในการปฏิบัติ
...ส่องเฟซบุ๊กข้าราชการ นักการเมืองหลายคน พาครอบครัวหนีร้อนสงกรานต์ไปต่างประเทศกัน เข้าใจว่าเป็นวันครอบครัว แต่ขอเผือกว่าถ้าเที่ยวไทยกระตุ้นเศรษฐกิจจะดีไม่น้อย